สวัสดีค่ะพอดีว่าหนูมีอาการปวดหัวช่วงกลางๆหัวเลยค่ะจริงๆก็เป็นมา2-3วันแล้วกินยาพาราก็ไม่หายค่ะ ตอนนี้ในลำคอเหมือนมีเสมหะเลยค่ะทำให้รู้สึกเวลาจะกลืนน้ำลายมันลำบากเหมือนมีเสมหะตลอดเวลาเลยค่ะ ไม่ทราบว่ามีอาการใกล้เคียงโควิดไหมคะ
สวัสดีค่ะ อาการปวดหัวช่วงกลางๆหัว เหมือนมีเสมหะในลำคอ อาจมีสาเหตุมาจาก คออักเสบจากการติดเชื้อไวรัสหรือเชื้อแบคทีเรีย การดื่มน้ำน้อยเกินไปในระหว่างวัน การสูบบุหรี่จัด การมีสิ่งแปลกปลอมในหลอดลมหรือลำคอ กรดไหลย้อน ส่วนอาการปวดศีรษะที่เกิดขึ้น อาจจะเกี่ยวหรือไม่เกี่ยวกันก็ได้ แต่ถ้าเกี่ยวกัน อาจจะเกิดจากการมีไข้จากการติดเชื้อที่ลำคอ ทำให้ปวดศีรษะได้เช่นกันเบื้องต้นแนะนำการดื่มน้ำมากๆ รับประทานยาละลายเสมหะได้ พักผ่อนให้เพียงพอ งดสูบบุหรี่หรืออยู่ในที่มีฝุ่นควันมาก และสังเกตอาการค่ะ ถ้ายังเสมหะเยอะ เจ็บคอมาก วัดไข้ได้เกิน 37.8 องศาร่วมด้วย ควรไปพบแพทย์เพื่อตรวจเพิ่มเติม